**Memorandum Kepada Menteri Pengajian Tinggi**

***Hentikan Penipuan Terhadap Penuntut-Penuntut Kejururawatan Di Kolej-Kolej Swasta****.*

*JOM TURUN KE KEMENTERIAN PENGAJIAN TINGGI, PUTRAJAYA PADA:*

*13 / 12 / 2011*

*10 PAGI*

*ANJURAN GERAKAN MENUNTUT PENDIDIKAN PERCUMA - GMPP*

*BERSAMA KEPIMPINAN PARTI SOSIALIS MALAYSIA*

Kami amat kecewa dengan kegagalan Kementerian Pengajian Tinggi untuk mengawal Institut Pengajuian Tinggi Swasta (IPTS) yang menawarkan kursus kejururawatan. Kami difahamkan bahawa pada takat ini

-        -  61 buah IPTS telah diberi izin oleh Kementerian Pengajian Tinggi untuk mengadakan kursus kejururawatan.

-         - adanya lebih daripada 41,000 penuntut kejururawatan yang sedang belajar dalam IPTS-IPTS ini. Hampir semua telah mengambil pinjaman PTPTN, biasanya sebanyak RM 55,000.

-         - Jumlah jururawat terlatih yang sedang bertugas di Malaysia adalah 61,110 pada takat ini –  47,992 di sektor kerajaan dan 21,118 di sector swasta.

-         - Pada tahun 2010, 7665 graduan kejururawatan daripada IPTS telah mengambil peperiksaan Lembaga Jururawat. Hanya 70.1% daripada bilangan ini yang lulus peperiksaan tersebut berbanding kadar kelulusan setinggi 98.4% di kalangan calon kejururawatan yang belajar di Kementerian Kesihatan Malaysia. Ini jelas menunjukkan bahawa kualiti pendidikan di beberapa kolej kejururawatan swasta tidak memuaskan.

-         - Hanya 42.7% daripada pelajar kejururawatan yang graduat pada tahun 2010 berjaya dapat kerja di hospital dan klinik.

Memandangkan ke semua fakta ini, kami ingin tanya Menteri Pengajian Tinggi

1.     Adakah Kementerian Pengajian Tinggi yang menentukan kuota kemasukan untuk IPTS-IPTS di Malaysia?

2.     Adakah Menteri sedar bahawa tiap orang kururawat terlatih mesti memperbaharui lessen profesyionalnya (APC) setiap tahun? Satu antara syarat yang perlu untuk dapat APC adalah penempatan di dalam hospital di jawatan jururawat. Jadi, jika tidak dapat kerja sebagai jururawat tidak boleh membaharui APC.

3.     Adakah Menteri sedar bahawa “martketability” seorang graduan jururawat akan menurun mendadak sekiranya beliau tidak dapat jawatan dalam hospital? Kerana kemahiran kejururawatan akan berkehilangan jika graduan itu tidak diberi ruang untuk kerja sebagai jururawat.

4.     Adakah Menteri sedar bahawa kebanyakan daripada penuntut di IPTS kejururawatan adalah daripada keluarga yang bukan kaya? Mereka amat mengharapkan pada anak-anak mereka.

5.     Adakah Menteri sedar bahawa pinjaman PTPTN harus dibayar balik walaupun graduan itu tidak dapat mencari kerja sebagai jururawat.

6.     Berapakah antara 61 IPTS yang menawarkan kursus kejururawatan sedang bercadang untuk memulakan kursus perubatan untuk melatih doctor?

Syor kami

a.     Bekukan pengambilan pelajar baru ke IPTS-IPTS kejururawatan. Pasaran telah dibanjiri pada takat ini. Jangan menyusahkan lebih ramai gadis muda lagi.

b.     Melakukan kajian secepat mungkin terhadap graduan kursus-kursus lain yang ditawarkan oleh IPTS di bidang kesihatan – fisioterapi, health care, pembantu makmal, radiologi dan lain-lain. Jika wujudnya situasi “over-supply” untuk kursus-kursus ini juga, tolong membekukan pengambilan pelajar baru.

c.      Menolak permohonan IPTS untuk melaksanakan kursus perubatan jika kadar kelulusan graduannya dalam pemeriksaan Lembaga Jururawat adalah dibawah 90% untuk tahun 2010 atau 2009.

d.     Mengambil alih 90% daripada hutang kepada PTPTN bagi semua graduan kejururawatan yang tidak dapat penempatan di jawatan jururawat dalam tempoh satu tahun selepas melulus Pemeriksaan Lembaga Jururawat.

e.     Melakukan siasatan mengapa situasi di mana pasaran untuk jururawat terlatih dibanjiri – 41,000 akan keluar dalam 3 tahun yang akan datang manakala keperluan jururawat baru hanya 3,000 setahun (lebih kurang 5% daripada bilangan keseulruhan) ataupun 9,000 untuk 3 tahun yang akan datang. Adakah ini disebabkan oleh ketidak kebijaksanaan pihak-pihak yang membenarkan kuota, ataupun wujudnya penyelewengan? Keuntungan IPTS adalah lumayan!

f.       Kaji balik kesahihan polisi bergantung pada syarikat swasta (yang jelasnya mahu gasak keuntungan secepat mungkin) untuk menyediakan pendidikan tinggi untuk anak muda kita.

Terima kasih.